تورکیه-‌نین میللی مودافعه ناظیری حولوصی آکار سوریه-نین ادلیب بؤلگه‌سیندکی پروسه‌سین پلانلاشدیریلدیغی کیمی داوام ائتدیگینی، منبیچ-ده ایسه امریکان عسگرلری ایله بیرگه نظارت فعالیت‌لری‌نین یاخین زاماندا باشلایاجاغینی بیلدیردی.
تورکیه‌نین میللی مودافعه ناظری حولوصی آکار جمهور باشقانی رجب طیب اردوغان ایله رومانی-یانین باش ناظیری ویوریکا دئنجیلئنین جمهور باشقانلیغینداکی بیرگه مطبوعات کنفرانسی عرفه‌سینده ژورنالیست‌لرین سوال‌لارینی جاوابلاندیردی.
تورکیه و امریکا سلاح‌لی قوه‌لری طرفیندن منبیچ-ده حیاتا کئچیریله‌جک مشترک نظارت فعالیت‌لری ایله باغلی باشلایان بیرگه تعلیمین نه واخت یئکونلاشاجاغینا دایر سوالا مودافعه ناظیری: " تعلیم‌لر قیسا مودتده باشا چاتا‌جاق. یاخین زاماندا بیرگه نظارت فعالیتی باشلایا‌جاق " جاوابینی وئردی.
